
Posztmodern kor és a gyermek

Rezümé
A posztmodern kor és a gyermek
Sipőcz Dorottya
Óvodapedagógia szak
Nappali tagozat
II. évfolyam
A kutatási téma címe: Milyen hatással van a televízió a gyermekekre?
Témavezető: Dr. Varga László PhD
Fontosnak tartom ezt a témát, hiszen manapság azt látjuk a környezetünkben, hogy a gyerekek felnőtteknek szóló meséket néznek, a szülők nem beszélik meg gyermekeikkel a televízióban látottakat és ezért sokkal több az agresszió és a felgyülemlett feszültség a gyermekekben. Azonban a témán belül a televízió és a média hatása a gyermekekre címmel szeretnék bővebben foglalkozni. Az otthon töltött idő nagy részét a képernyő előtt töltjük. A televíziót mindenki nézi éppen ezért nem kétséges, hogy hatással van a gondolkodásunkra, értékrendünkre és a világról alkotott képünkre. Leginkább a gyermekekre nézve tartják károsnak a televíziót, hiszen kevés az élettapasztalatuk és személyiségük is ekkor formálódik. Fontosnak tartom a szocializációt is, hiszen a gyermek a szocializáció során sajátítja el az értékeket és a normákat környezetéből. Meghatározó a televízió szerepe a szocializációban? Mitől függ, hogy a televízió milyen hatást gyakorol a személyiségfejlődésre? Felül tud kerekedni a televízióból kapott információ a szülő, barátok, iskola által sugallt értékeken? Hogyan lehet korlátozni a negatív tulajdonságokat? Hogyan lehet előtérbe helyezni a televízió pozitív tulajdonságait? Dolgozatomban ezekre a kérdésekre keresem a választ.
A kutatás módszerei:írásos módszer: kérdőív: empirikus kutatási módszer,gyermekrajzok elemzése,feltáró módszer: explorációs módszer: interjú
Összegzés: A televízió mindent megmutat, sőt gyakran dúsítva hozza a gyerekek elé a felnőtt világot, annak gyakran csúnya arcát, a társas világ működési rendellenességeit. Mindez abban az életkorban tűnik igazán kedvezőtlennek, amikor a morális értékrend, a világkép, a társas együttműködés alapjai kialakulnak. A televíziónak számos pozitív hatása is van, hiszen az ismeretterjesztő műsorok tanítják a gyermeket, bővül a szókincse, de mindennek a megvalósulásához fontos a szülői kontroll.



